Yaponiyalik ayol bolalarining jasadini mashinada olib ketayotganida qo‘lga olindi

Yaponiya politsiyasi ikki o‘g‘il bolaning, aftidan, o‘z farzandlarining jasadlarini olib ketayotgan ayolni qo‘lga oldi. Bu haqda, “Asaxi” nashriga asoslanib, “Interfaks” xabar bermoqda.

Voqea Fukuoka prefekturasining (Kyusyu orolining shimolida joylashgan) Yame shahrida ro‘y berdi.
Ilgariroq ayolning qo‘shni Yamaguti prefekturasida (Xonsyu oroli) istiqomat qiluvchi oilasi politsiyaga murojaat etib, u ikki farzandi bilan g‘oyib bo‘lganini bildirgan edi.
Marhum bolalardan biri boshlang‘ich maktab o‘quvchisi, ikkinchisi esa maktabgacha ta’lim muassasasi tarbiyalanuvchisi edi. Tergovchilarning taxminicha, ayol ularni joniga qasd qilishga majbur etgach, o‘zi ham hayot bilan hisob-kitob qilishni rejalashtirgan edi.